**З А П И С Н И К**

од 34-таседница на Советот на ОпштинаАеродром, одржана на 02.11.2023 година со почеток во 16:30 часот, во просториите на ОпштинаАеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. СањаНесторовскаЛазарова |
| 10.Лидија Стаменкова | 26. ДејанРистовски |
| 11.Бошко Петковски | 27. Благица Сековска |
| 12. Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советот. Советниците Миле Климоски и Валерија Анастасова се onlineи Советот може полноважно да одлучува.

Претседателот отвори расправа по однос на Записникот на 33-та седница на Советот.

Бидејќи никој не побара збор Претседателот го стави на гласање Записникот заедно со забелешките .

**ГЛАСАА: ЗА – 26 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред и извести дека се доставени предлог точки за дополнување на дневниот ред

Од страна на Градоначалникот:

1. Предлог-одлука за давање согласност за примање на донација од страна на Голден Роуз ДОО Скопје на опрема за уредување на детско игралиште
2. Предлог-одлука за организација на манифестација ВИНОДРОМ - Фестивал на македонското вино и вода на локација во парк Авионче – Општина Аеродром со финансиска поддршка од Министерство за земјоделство, шумарство и водостопанство

Од страна на Претседател на Совет на Општина Аеродром

1. Предлог-иницијатива за дополна на Иницијатива за обраќање до Советот на Град Скопје за измена на Одлуката за определување и промена на имиња на улици, мостови и плоштади на подрачјето на Град Скопје со враќање на старите имиња на 83 улици во Општина Аеродром

Претседателот отвори расправа по однос на предлозите.

Бидејќи никој не се јави за збор Претседателот на Совет го заклучи претресот по однос на точките за дополнување на дневниот ред и истите поединечо ги стави на гласање.

**Предлог-одлука за давање согласност за примање на донација од страна на Голден Роуз ДОО Скопје на опрема за уредување на детско игралиште.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

**Предлог-одлука за организација на манифестација ВИНОДРОМ - Фестивал на македонското вино и вода на локација во парк Авионче – Општина Аеродром со финансиска поддршка од Министерство за земјоделство, шумарство и водостопанство.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

**Предлог-иницијатива за дополна на Иницијатива за обраќање до Советот на Град Скопје за измена на Одлуката за определување и промена на имиња на улици, мостови и плоштади на подрачјето на Град Скопје со враќање на старите имиња на 83 улици во Општина Аеродром**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

Претседателот отвори расправа по однос на дневниот ред и зема збор за точка 13 од дневниот ред која гласи Предлог-одлука за одобрување на дополнителни финансиски средства на детска градинка на територијата на Општина Аеродром и побара да се специфицира за каков вид на мебел станува збор и за кој објект е потребен и предложи точката да се разгледа на наредна седница, каде ќе присуствува и претставник од Градинката Срничка по можност директорот на Градинката.

Го стави предлогот за повлекување на точка 13 од дневниот ред на гласање

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот за разгледување на точка 13 од дневниот ред е усвоен.

Претседателот го стави на гласање дневниот ред со дополнувањето

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека дневниот ред за 34-та седница е усвоен.

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледаат како последни точки од дневниот ред, а пред точката советнички прашања.

**ГЛАСАА: ЗА – 18 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

**Се премина на точките од дневниот ред**

**1-ва точка-Предлог-****план за измена на Планот на програмите за развој за период 2023 - 2025 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Планот за измена на Планот на програмите за развојза период 2023 - 2025 годинае усвоен.

**2-ра точка-Предлог-одлука за измени и дополнувања (ребаланс) на Буџетот на Општина Аеродром за 2023 година.**

Претседателот отвори расправа по однос на поднесените амандмани.

* Амандман, поднесен од **Градоначалникот**– архивски број **09-362/2 од 01.11.2023 година**.

Предлагачот го образложи амандманот.

Гордана Клинарова – овој амандман се однесува на проширување на буџетот по однос на проектот кој го добивме за организирање на манифестацијата со поддршка на Агенцијата за развој на земјоделието.

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Амандманот е усвоен.

* Амандман, поднесен од **Градоначалникот**– архивски број **09-362/3 од 01.11.2023 година**.

Предлагачот го образложи амандманот.

Гордана Клинарова – овој амандман е по барање на Секторот за образование, се врши прераспределба на средства од едно конто на друго, односно кога е планирано според стариот тендер кој е добиен, меѓутоа новиот тендер е со други износи и за да можат да се платат фактурите до крајот на годината предложен е овој амандман.

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Амандманот е усвоен.

* Амандман, поднесен од **Градоначалникот**– архивски број **09-362/4 од 01.11.2023 година**.

Предлагачот го образложи амандманот.

Гордана Клинарова – овој амандман се однесува со измена на блок дотации кои недостасуваа за исплата на плати, дел се за подмирување на трошоци за централно парно греење и дел за привремени вработувања, односно за тие за кои немаме добиено согласност за трансформација на работното место.

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Амандманот е усвоен.

* Амандман, поднесен од **Градоначалникот**– архивски број **09-362/5 од 02.11.2023 година**.

Предлагачот го образложи амандманот.

Гордана Клинарова – Со овој амандман се врши минусирање на оние средства кои се планираа да се финансираат со средствата од обврзницата, бидејќи немаме добиено согласноста на Владата, значи за следната година повторно да ја тераме истата постапка.

Градоначалникот зема збор и кажа дека Премиерот и Претседател на СДСМ Димитар Ковачевски, Вицепремерот Артан Груби и сите членови на Владата на РМ се против нови улици, плоштад, детски градинки и доградба училишта во Општина Аеродром. Нема европска држава каде општините не издаваат обврзници.

Милуин Ристевски зема збор и кажа дека претходно имало тројца градоначалници во оваа Општина, но никој не подигнал кредит.

Градоначалникот зема збор и истакна дека ја има запрено градежната експанзија од претходнитеградоначалници кои направиле урбанистички хаос и дека обврзницата ќе ја купат истите тие кои што ја купуваат државната обврзница и тоа е слободен финансиски пазар каде сопственикот на хартија на вредност неможе да влијае на тој што ја издал таа хартија од вредност. Ние како Општина имаме уште 2 години за да ја реализираме нашата Програма, но Владината Програма има уште 5/6 месеци, а до сега нема реализирано проект во Општина Аеродром од таа Програма.

Васе Канзуров зема збор за катната гаража во Мичурин каде образложи дека е неопходна катна/монтажна гаража и дека Владата на ДУИ го блокира паркирањето во Мичурин,а во близина е и транспортниот центар каде исто има недостиг на паркинг.

Љупчо Недески зема збор за салата во учлиштето во Долно Лисиче дека ќе биде изградена од Министерството за образование и наукаи кажа дека СДСМ не блокира ништо.

Реплика од Градоначалникот - да се отвори буџетот на Министерството на образование и наука ќе се види дека не се предвиени средства за изградба на спортска сала во училиштето во Долно Лисиче.

Реплика од Сузана Павлоска која кажа дека кога станала советникво ОА побарала од Секторот за образование целосна документација за салата и се што стигнало од страна на МОН во 2019 година дека Светска банка ќе реализира проект изградба на спортска сала и имале потреба од изготвување на документација од страна на Општината, но Општината до 2021 година не започнала со никаква подготовка на документите. Безобразно да се лаже јавноста и народот сака факти. Ако СДСМ сакал до сега ќе ја изградел спортската сала

Реплика од Градоначалникот на советничката Сузана Павловска каде кажа дека на нејзина иницијатива се изгради нов спортски центар во Долно Лисиче, на нејзина иницијатива по долги години ќе се започне со целосна реконструкција на училиштето во Долно Лисиче и на нејзина иницијатива се реализираат сите документи за изградба на спортската сала и таа спортска сала ќе се реализираа.

Процедурално се јави советникот Милутин Ристевски кој кажа да не се злоупотребува зборот реплицира од страна на советниците.

Реплика од Дарко Масларковски кон Градоначалникот кој кажа дека двете политички партии 30 години лажат и да се почне да се работи.

Васе Канзуров зема збор и истакна да се употребува правилно името на неговата политичка партија.

Градоначалникот имаше реплика на Советникот Дарко Масларковски и напомена дека и Левица се против градинки, улици, плоштад и училишта во Општина Аеродром бидејќи така се однесувале на седниците за обврзницата и надвор од нив.

За збор се јави Станислав кој кажа дека Левица гласала против враќање на старите имиња на улиците.

Реплика од Градоначалникот кој кажа дека и покрај кочењето од СДСМ И Левица пак ќе се реализираат проекти во Општина Аеродром.

За збор се јави советникот Горан Костовски кој кажа дека СДСМ и ВМРО никогаш не се сложни, но кога се работи за амнестија на лопови, тогаш се сложни. 30 години се носат законикаде вашите партии криминалот го легализираат. Беше опоменат од Претседателот да се држи до точката на дневен ред.Во иднина да се заложите да се смени Законот за градоначалникот да не биде приморан да издава маркици за да може да вложи за изградба на капитална инвестиција, каде општината може да се самофинансира. Во иднина општините да на бидат приморани да финансираат плати, туку да има да се вложат средства во капитални инвестиции.

Градоначалникот (реплика на Горан Костовски) – со согласува со советникот за начинот на кој се финансираат ЕЛС, треба да се зголеми приходот од ДДВ и поодржлив начин на финансирање на општините.

Горан Костовски – Треба законски измени да има по однос на финансирањето на ЕЛС за да може општините да планираат средства за капитални инвестиции, а не да биде во зависност од која партија ќе дојде на власт. Даде објаснување зошто Левица гласала против намалувањето на комуналиите во Лициче, треба да биде секаде, а не само во Лисиче.

Вангелина Мојаноска – Забелешка до Претседателот – да се држи до точката на дневен ред, да не се дозволи овде да се прават партиски пропаганди и меѓусебни препукувања, во спротивно ќе ја напуштиме седницата.

Благица Сековска –многу е лесно да се реализираат добрите идеи кога имате мнозинство во Советот, имало и други добри идеи за намалување на трошоците на општината, но не биле поддржани бидејќи не биле дадени од советници кои немаат мнозинство. Ги повика советниците сите да работиме за доброто на општината, затоа што граѓаните не ги интересира кој го дал предлогот, туку да им се реши проблемот. И навистина да работиме за изнаоѓање на решенија, а не да се препукуваме.

За збор се јавија Градоначалникот (реплика на советничката Сековска), советничката Сековска и Горан Котовски. Претседателот повторно потсети дека треба да се држат до точката на дискусија.

**ГЛАСАА: ЗА – 14 советници ПРОТИВ –нема ВОЗДРЖАНИ- нема**

Се констатира дека Амандманот е усвоен.

Претседателот отвори расправа по петтиот амандманархивски број 09-362/6 од 02.11.2023 година.

Молам предлагачот да го образложи амандманот.

Гордана Клинчарова – се врши прераспределба на средствата од основни плати и придонеси бидејќи имаме остаток на ова конто и ги пренаменуваме за сметки за ел. Енергија на училиштата и градинките.

Градоначалникот појасни дека во минатото средствата од дотациите 50% се користеле за покривање на плати, а останатото за капитални инвестиции, сега сме доведени средствата за плати, инвестиции целосно да бидат на товар на општината при што сите пол. Партии се согласија дека во овој мандат е прекинат урбанистичкиот хаос и успеваме да ги покриеме сите инвестиции во училиштата.

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Амандманот е усвоен.

Отварам расправа по точката - Предлог-одлука за измени и дополнувања (ребаланс) на Буџетот на Општина Аеродром за 2023 година.

Милутин Ристевски побара збор – Имавме 2 ребаланси во рок од неполни 2 месеци, а правиме ребаланси во време кога треба да се прави нов буџет. Зошто беше потребно и дали ова е гаранција дека сѐ ќе биде направено како што треба? Од она што може да се види слабо од наплатата на комуналиите, но се зголемуваат блок дотациите. Се осврна на коментирање на намалувањето на средства за спортски клубови, родовата еднаквост и заштита на животната средина. Не верувам дека ќе успеете ни 20% да го изреализирате ветеното.

Градоначалникот – За обврзницата се консултиравме со паметни луѓе, а идејата беше оценета како одлична.

Милутин Ристевски – Се јави за реплика. Понатаму за збор се јавија Љупчо Недески, повторно Милутин Ристески и Градоначалникот.

По однос на точката Горан Костовски постави прашање на кое доби одговор од страна на Градоначалникот. Милутин Ристески повторно зема збор на говорница и повторно ги повтори поставените прашања по однос на ребалансот. Контрареплика даде градоначалникот.

Дејан Ристовски зеде збор, по него на говорница излезе градоначалникот, потоа Васе Канзуров, реплика Милутин Ристески,Дарко Масларковски постави прашање: Дали се размислувало дека обврзнацата нема да се реализира и како размислуваме за 2024 како ќе го кроиме буџетот?

Канзуров се јави за реплика на кое следеше контрареплика од Масларковски.

Претседателот ја стави Одлуката на гласање.

**ГЛАСАА: ЗА – 15советници ПРОТИВ – нема ВОЗДРЖАНИ- нема**

Се констатира дека одлуката е усвоена.

Претседателот даде 15 минутна пауза.

По паузата седницата продолжи.

**3-та точка**-**Предлог-план на програмите за развој за период 2024-2026година.**

Претседателот отвори расправа по третата точка. Никој не побара збор и точката се гласаше.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Планот е усвоен.

**4-та точка од дневниот ред** –.**Предлог-програма за измена на Програмата за планирани активности од областа на образованието во Општина Аеродром за 2023 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Програматае усвоена.

**5-та точка** од дневниот ред –**Предлог-програма за измена на Програмата за остварување на социјална и детска заштита во Општина Аеродром за 2023 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** –**Предлог-програма за измена на Програмата за активностите на Општина Аеродром во областа на заштитата и спасувањето на граѓаните и материјалните добра за 2023 година.**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Програмата е усвоена.

**7-ма точка** - **Предлог-програма за измена на Програмата за поддршка на културата во Општина Аеродром за 2023 година.**

Советникот Дарко Масларковски се јави за збор, изрази незадоволство околу реализацијата и плановите за поддршка на културата и повика претставник од Сектор за буџет и Сектор за култура: Како ја оценуваат 2023 година по однос на културата и дали ние како советници можеме нешто да допринесеме во развој на културата на општината?

Тане Димовски –одговори со прашање: Дали е потребно да ги подмириме сметките за комуналии или да организираме културни манифестации? Ова е сензитивно прашање и е дискутирано и на минатата седница.

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Програмата е усвоена.

**8-ма точка**- **Предлог-програма за измена на Програмата за поддршка на спортот во Општина Аеродром за 2023 година.**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Програмата е усвоена.

**9-та точка од дневниот ред -Предлог-програма за измена на Програма (Р) заштита на животната средина и природа на Општина Аеродром за 2023 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**10-та точка**-**Предлог-подпрограма за измена на подпрограма ФА Уредување на градежно земјиште на подрачјето на општина Аеродром за 2023 година.ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека подпрограматае усвоена.

**11-та точка** - **Предлог-програма за измена на Програма (Ј) Комунални дејности на подрачјето на Општина Аеродром за 2023 година.**

**ГЛАСАА: ЗА –15советници ПРОТИВ –нема ВОЗДРЖАНИ- 1 советник**

Се констатира дека Програмата е усвоена.

**12-та точка** -**Предлог-одлука за исплата на еднократна парична помош по однос на поднесени поединечни барања од областа на социјалната заштита.**

Милутин Ристески, како претставник на Комисијата се произнесе по однос на точката по однос на состанокот на Комисиите за социјална заштита, заштита на деца и здравствена заштита и Комисијата за буџет, финансирање и локален економски развој.

**ГЛАСАА: ЗА – 26советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**13-та точка**- **Предлог-програма за изменување и дополнување на Подпрограма Ф1– урбанистичко планирање на подрачјето на Општина Аеродром за 2023 година.**

**ГЛАСАА: ЗА – 15советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**14-та точка** - **Предлог-одлука за утврдување на Нацрт детален урбанистички план за градска четврт СИ12 блок 12.02, Општина Аеродром Плански период 2021-2026.**

Милутин Ристески – Предложениот ДУП е обемен материјал и го интересира што се менува и каде е локацијата.

Иван Кокалановски – Нов ДУП е и се работи за Пречистителната станица и е заедно со Општина Гази Баба.

**ГЛАСАА: ЗА – 21 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**15-та точка**- **Предлог-одлука за усвојување на иницијатива/предлог за воспоставување на меѓуопштинска соработка помеѓу Општина Аеродром и Општина Кисела Вода-Скопје за заедничко воспоставување и користење на LOGES- првиот софтвер за дигитални услуги на локално ниво.**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека Одлукатае усвоена.

**16-та точка**–**Предлог-одлука за давање на согласност за примање на Донација на аудио и видео опрема од УНДП преку проектот “Поддршка на општините за подобрување на транспарентноста на општинските совети преку воведување и користење на иновативни и ИКТ алатки”**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**17-та точка-Предлог-одлука за давање согласност за примање на донација од страна на Голден Роуз ДОО Скопје на опрема за уредување на детско игралиште.**

За збор се јави Советникот Дарко Масларковскии побара објаснување по однос на Програмата.

Одговор даде претставник од Општинската администрацијата

**ГЛАСАА: ЗА – 15 советници ПРОТИВ –5 советници ВОЗДРЖАНИ- нема**

Се констатира дека Одлуката е усвоена.

**18-та точка-Предлог-одлука за организација на манифестација ВИНОДРОМ - Фестивал на македонското вино и вода на локација во парк Авионче – Општина Аеродром со финансиска поддршка од Министерство за земјоделство, шумарство и водостопанство**

За збор се јави Советникот Дарко Масларковскикој праша на кој начин ќе се утврдува Програмата по однос на културната програма, дали може да имаме предлог за Програмата и Дали ќе се трошат и општински средства плус на овие 1.200.000 ден.?

Тане Димовски – општината аплицираше на овој јавен повик и беше избрана да го реализира овој фестивал. Одделението за ЛЕР се одговорни и ќе ја спроведуваат целата постапка. Средства од култура никогаш не одат за одржување на вакви настани.

Градоначалникот – не сум организирал новогодишна забава за вработените, тоа си го организира синдикатот. Ќе има новогодишна забава кај паркот Авионче и ве поканувам.

Дарко Масларковски – Дали имаме опција да влијаеме на културната програма на настанот како Совет, како општина, а второ прашање е Дали општината ќе издвои дополнителни средства за оваа манифестација?

Градоначалник – во овој момент не е предвидено дополнителни буџетски средства, ќе си има процедура, избор на здружение кое ќе го организира настанот и јас ќе инсистирам на избор на уметници од нашата држава. Не можам да гарантирам, бидејќи има процедура, но ќе инсистирам да се застапени домашни естрадни уметници.

**ГЛАСАА: ЗА – 24 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**19-та точка-Предлог-иницијатива за дополна на Иницијатива за обраќање до Советот на Град Скопје за измена на Одлуката за определување и промена на имиња на улуци, мостови и плоштади на подрачјето на Град Скопје со враќање на старите имиња на 83 улици во Општина Аеродром..**

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека Иницијативата е усвоена е усвоена.

**20-та точка – Советнички прашања**.

**СоветникотМилутин Ристески**

* До каде се 3000 нови паркинг места? Очекувавме 1500 да има до сега, јас колку што успеав да пребројам има околу 100 тина.
* До каде е кружниот тек на ул.“Србија“ и “3-та Македонска Бригада“? Знам дека е надлежност на Град Скопје, меѓутоа ветен е во Програмата на Градоначалникот,ме интересира што градоначалникот превзема околу тоа прашање?
* Повторно во надлежност на Град Скопје.До каде е кружниот тек кај Мичурин и Стар Аеродром,односно ова е поконкретно на ул. “Руди Чаевац“,“Симеон Кавракиров“булеварот “Кузман Ј Питу“ и “Фрањо Клуз“?
* До каде е сообраќајното поврзување на Реонски Центар со булевар “Србија“?
* До каде е пробивањето на ул.“Васко Карангелевски“ кон бул.3-та Македонска Бригада и поставување на кружен тек пред ООУ Љубен Лапе?
* До каде е реконструкцијата на 2-та крака на ул.Фрањо Клуз,знам дека е надлежност на градот Скопје,ветено е во програмата на Градоначалникот, ме интересира што Градоначалникот превзема по однос на тоа прашање?
* До каде е сообраќајното поврзување на бул.3-та Македонска Бригада со ул.Анастас Митрев,Венјамин Мачуковскии Петар Ацев во Мичурин?
* До каде е кружниот тек на бул.12 та Македонска Бригада, кај ТЦ нас.Лисиче,? и повторно надлежност на Градот Скопје.
* До каде е кружниот тек на бул.Февруарски Поход со ул.Тодор Чангов?
* До каде е сервисната улица на крак на ул.Анастас Митрев пред зграда бр.20?
* Кога ќе се изгради велосипедската патека од мостот кај Маркова река до Д.Лисиче?
* До каде е уредувањето на пешачката зона на ул.Васко Карангелевски?
* До каде е велосипедската патека на бул.12та Македонска Бригада?
* До каде е проектот Рента Бајк кој што е системски проект за изнајмување на велосипеди, паметен систем за изнајмување и враќање на велосипедите?
* До каде е изградбата или поставувањето на паркинзи за велосипеди пред сите градинки,училишта, спортски центри и сите други објкети под надлежност на општината?
* До каде е зголемувањето на субвенциите за велосипеди,преку проширување на опфатот и сумата за зголемување на средствата, бидејќи и опфатот и средствата се исти како порано, а ветено е дека ќе бидат зголемени.
* До каде е предеметот со легализација бр.23-8609/1 од 23.08.2011г.?Објектот е во непосредна близина на зградата на ул.“Венјамин Мачуковски“ бр.1а,каде што се собираат бездомници кои што прават проблеми на околното население,доколку е објектот нелегален ќе се создадат услови истиот да биде срушен и на тој начин да се реши трајно тој проблем бидејки и МВР интервенираше и општината колку што знам излезе на терен со инспекциските служби, меѓутоа тоа очигледно не е трајно решение.
* До каде е сообраќајното поврзување на Реонски Центар со булевар “Србија“?
* До каде е сообраќајното поврзување на бул.3та Македонска Бригада со ул.Анастас Митрев,Венјамин Мачуковски, и Петар Ацев во Мичурин?
* Ветени се носење на урбанистички планови за Д.Лисиче,Г.Лисиче,Тодор Чангов, Ѓорѓи Капчев,и Богомилски Поход?,знам дека нешто се работи за ова, па ме интересира до кај се овие Урбанистички планови?
* До каде е завршувањето на сите постапки за легализација ,кој што требаше да бидат завршени до крајот на 2022ра година?Бидејќи преставникот на администрацијата во една од претходните седницирече дека е невозможно да ни даде детални податоци поради системот –хакерскиот напшад итн.Значи да го упростам прашањето уште колку предмети за легализација останаа нерешени до денес ноември 2023 година?

**Советникот Горан Костовски**

* Да се направат чешмички за пиење вода во Општина Аеродром посебно во паркот карши Хилтон. Доколку Левица даде амандман за овие чешмички дали Градоначалникот би ги поддржал?

Одговори Градоначалник - Булеварите се во надлежност на Град Скопје.

Дополнитено прашање од советникот Горан Костовски- Зошто се префрла цело време вината на Град Скопје.

Одговори Градоначалник - дека има двостепен систем на функционирање во локалната самоуправа.

**Советникот Милка Тримчевска**

* Освен одржувањето на Конститутивна седница на Совет за превенција на детско претстапништво, кои други активности се реализирани и зошто Заклучоците кои се донесени на таа Седница не се реализирани и од кои причини не се реализирани?
* Потегот од бул. Јане Сандански, Мајчин дом, околу ООУ Ѓорѓија Пулевски па се до делот Јане Сандански да се поправат постоечките канти и клупи и да се даде одговор поконкретно во која временска рамка би се реализирало ова барање?
* За изградба на нов сквер позади Капитол е добиен одговор во 2021 година дека нема финансиски можности. Кога би бил направен тој сквер? Би ве замолила за поконкретен одговор.

Одговори Градоначалник- во врска со плоштадот кај Капитол проектот е подготвен, модифициран согласно потребите, но Централната власт ни ги блокира средствата. Според моја процена на почетокот на втората половина на 2024 година ќе може да се почне со реализација која би траела од 6 до 8 месеци до почетокот на 2025 година земајќи во предвид дека документациски се е средено може да се почнеме со работа и тој проект ќе се заврши во овој мандат.

**Советникот Вангелина Мојаноска**

* Дали Смарт таблите и се она што е во делот на информатичката тенологија монтирано се во нашиот мандат како Советници или е од порано?
* Дали може со овој Буџет да се обезбедат стипендии во кои ќе се планираат оние ученици кои ќе покажат посебен талент кон одредена област и ќе постигнуваат повисоки резултати на државни и меѓународни натпревари, а истите се ученици од нашата Општина? Воедно да напоменам дека знам дека првенците на генерација добиваат еднократна парична помош.
* Од страна на Паркови и зеленило колку m2 има засадено дрвца и на кои локации?
* До каде е планираното за подготовка на зелено училиште?
* Дали Општина Аеродром планира енергетски ефикасни училишта каде ќе се искористи сончевата енергија за струја?
* Паркот Радост, до каде е градбата? Дали има проблем со просторот?
* Одговори Градоначалник- Паркот Радост проектот е донација и има техничка грешка во катастар, каде има отстапување во катастар на снимките од реалната ситуација на терен, а архитектот бидејќи работел врз основа на снимка од катастар и кога се излезе да се работи на терен се констатираше дека има неколку метри отстапување од податоците што ги има катастарот до реалната состојба, затоа мораше архитектот од страна на донаторот да биде вратен и повторни истиот проект да се доработи и веќе се колчи локацијата и набргу ќе се почне и со физичка работа на терен и тој проект ќе се реализира.

**Советникот Благица Сековска**

* Јавното претпријатие кое е основано од предходниот Градоначалник, значи пред мандатот на овој Градоначалник дали функционира и што работи?
* Општина Аеродром кога планира да ги репарира старите детски игралишта во Реонски Центар Аеродром
* Кога ќе се заврши ДУП-от во Долно Лисиче?
* Дали само Општина Аеродром не ги покачила платите на вработените по договор во Градинките?

**Советникот Сузана Делева**

* Барам конкретен одговор дали има и колку диви депонии има во Општина Аеродром и истите ако тековно се чистат, колку до сега се исчистени?
* Дали е отпочната постапка за формирање Еко полиција и ако е започната постапката до каде е и кога ќе се заврши истата?
* Колку зелени кули за нула смог до сега се направени и на колку згради е поставено вертикано зеленило и зелени столбови?
* Дали се планира реконструкција на ул. Гаврил Константиновиќ и ако се планира кога се планира поточно?
* До каде е постапката за формирање на Енергетски фонд?

**Советникот Дарко Масларковски**

* Дали Општина Аеродром планира нови канти за отпадоци и поправка на стари канти без дно? Ако се планира дали ќе биде опфатена цела териоторија на Општина Аеродром од Мичурин до Долно Лисиче?
* Асном 34 и Асном 36 (стари броеви на Асном) кај поранешното кошаркарското игралиште има градежен шут. Барам да се исчисти градежниот шут и да се направи кошот и подлогата на игралиштето..
* Градежниот инспектор на Општина Аеродром дали има конкретен план и динамика како ќе ја извршува својата функција, дали ќе биде на терен и дали ќе одговара на стари претставки.
* Компанијата Пирамид Бидинг што одржува за 100.000,оо евра годишно во училиштата и како Општина Аеродром е задоволна од нивната работа?
* Дали Градоначалникот ќе го напушти местото градоначалник и ќе оди за Министер?
* Замолувам донација Тенда за пензионерите што се наоѓаат во УЗ Мичурин?

Одговори Градоначалник- ќе го реализирам се што е ветено до 2025 година. Во делот со донациите си имам обврзано и си го реализирам тоа секој месец бидејќи сум го дал зборот и си го одржувам. За следните неколку месеци веќе имам дадено ветување каде ќе ги реализирам тие средства, но после новогодишите празници нема проблем само да видиме за колкава сума станува збор и може да им помогнеме на тие луѓе. Имате и вие финкционери може да зборите и со нив да дадат свој придонес не се само градоначалниците со покачени примања.

**Советникот Даниел Самарџиски**

* Дали и кога ќе биде изградена новата Општинска зграда? Кога ќе биде биде изграден Мултифункционалниот центар, кога ќе профункционира театарот Ристо Шишков, кога ќе почне изградбата на Бизнис центарот и старт ап зоните?

Пдговори Градоначалник- Точно е определено од кои средства ќе се финансира Мултифункционалниот центар, а тоа се средствата од поранешниот градоначалник Шилегов кој ги искористи за продажба на новата Градска куќа што беше изградена. Тоа е ветување кое треба да биде направено заедно со Град Скопје.

**Советникот Сања Несторовска Лазарова**

* На ул 1612 искршените сообраќајни знаци да се заменат со нови.
* Улица бр.2 во Долно Лисиче кога се планира реконструкција?
* Кога и дали ќе се репарира банкината на надвозникот во Долно Лисиче?
* До каде е бетонирањето на паркингот пред црквата св. Тројца?

**Советникот Љупчо Недески**

* Дали Општина Аеродром ги има исплатено сите финансиски средства кон КК МЗТ Скопје за оваа и минатата година?
* Што се случува со платата на играчите од КК МЗТ Сопје од минатата и оваа сезона? Дали сите плати се покриени и како се плаќаат?
* Колку лица се ангажирани по основ на договор на дело за потебите на клубот и дали за нивниот ангажман тие лица се исплатени во целост?
* Дали се прави некоја проверка, анализа колку клупи и канти се руинирани и дали се врши санација на истите?Барам да се изврши ревизија на урбаната опрема во детските игралишта

Одговори Градоначалник- .даде образложение дека имало злоупотреби во тој клуб и тоа ќе се докаже и дека сега има добиено многу нови спонзори кои го помагаат. Ќе има извештај кој што правел и како го злоупотребувал клубот со стотици илјади евра долг и клубот порано се финансирал само од општината, а сега се прави да не зависи само од граѓаните. Во делот на спортските игралишта општината има повеќе изградено од Агенција за млади и спорт за цела година. За вандализмот врз детските игралишта треба да се загрижиме дека полицијата не е на терен.

**Советникот Дејан Ристовски**

* Која е неопходноста да се дадат 335.000,оо евра за Пирамид Билдинг за одржување на зеленило и хигиена во Општина Аеродром и дали би било подобро да се дадат на сезонските работници?
* Дали МБМ Архитекти се одговорни за градежни работи за кои имаат договор со Општина Аеродром од 115.000,00 евра бидејќи во Ново Лисиче плочниците се кренати 2 см во донос на старите плочки и не е направено по стандарди.
* Зошто сум блокиран од fbстраната на Општина Аеродром и зошто се бришат коментари од истата?

Дневниот ред беше исцрпен и претседателот ја затвори 34-та седница на Советот на Општина Аеродром.

Со тоа заврши 34-та седница на Советот на Општина Аеродром.

Претседател на Совет

на Општина Аеродром

Дејан Митески